אור ראשון (סדרת טלוויזיה)

אור ראשון היא מיני־סדרה ישראלית המבוססת על אירועי הטבח שבעה באוקטובר, שנוצרה ובוימה על ידי ליאור חפץ, והופקה על ידי גרין פרודקשנס ובנדר בראון פרודקשנס בשיתוף קשת 12, קרן התוכן IEF, הג'ואיש נשיונל פאנד בארצות הברית, קרן שוסטרמן ישראל, קרן אבי חי, קרן מיימונידיס וקרן גשר. הסדרה עלתה לראשונה בישראל ב-4 באוקטובר 2025 בקשת 12. היא שוחררה ברחבי העולם על ידי חברת פרמאונט+ ב-7 באוקטובר 2025, לציון יום השנה השני למלחמה. היא זכתה לביקורות חיוביות באופן כללי עם יציאתה לאקרנים וזכתה לשבחים מצד דייוויד אליסון, מנכ"ל חברת Paramount Skydance Corporation .

 רקע 

 עלילה 
עלילת הסדרה אינה ליניארית, והיא מציגה במקביל ארבעה קווי עלילה המתרחשים בארבעה מוקדים שונים ברחבי עוטף עזה והנגב: קיבוץ ניר עוז, מסיבת הנובה, העיר אופקים וצומת מעון.

הסדרה עוקבת אחר ארבעת הסיפורים המרכזיים הבאים:
 משפחת יהלומי (ניר עוז): בבוקר ה-7 באוקטובר, משפחת יהלומי מתעוררת לאזעקות ולאחר מכן מחבלים חודרים לביתם. אב המשפחה, אוהד (בגילומו של מיקי לאון), יוצא מהממ"ד כדי להגן על משפחתו, מנהל קרב מול המחבלים, נפצע קשה ונחטף לעזה (שם בהמשך יירצח בשבי). אם המשפחה, בת שבע (רותם סלע), מצליחה באופן הרואי להימלט מזירת החטיפה ולשוב לקיבוץ יחד עם שתי בנותיה הקטנות. במקביל, בנם איתן (אורי רן גלעד) נחטף לעזה בנפרד (וישוב חי בעסקת החטופים הראשונה).
 טלי ואיתמר חדד (אופקים): עם תחילת מתקפת המחבלים על העיר אופקים, טלי חדד (שרה וינו-אלעד) מורה לבנה איתמר (נבו קטן) לצאת לרחובות העיר ולהילחם במחבלים. בהמשך, היא מחליטה לצאת בעצמה תחת אש איה ברכבה הפרטי ולפנות פצועים רבים מזירות הקרב לתחנת מגן דוד אדום שבעיר. באחת מגיחותיה, היא נאלצת לפנות גם את בנה איתמר, לאחר שספג מספר כדורים ונפצע אנושות בקרב.
 השוטרות בחפ"ק מסיבת הנובה: רס"ב ליאת צביאלי (רותם אבוהב) ורס"ם נופר (שם בדוי, חן אמסלם-זגורי) הן שתי שוטרות שלא הכירו קודם לכן ונפגשות במשמרת אבטחה בחפ"ק מסיבת הטבע ברעים. עם הפיכת המקום לזירת טבח, השתיים נמלטות יחד על חייהן, כאשר נופר סופגת פגיעות ירי ברגלה, בגבה ובברכה. הן מוצאות מחסה תחת שיח ומסתתרות בו במשך כשבע שעות. לבסוף, הן מחולצות על ידי פקד קובי (שם בדוי, ישראל אטיאס), מסתערב במג"ב ובעלה של נופר, שמגיע לזירה לחלץ אותן תוך כדי לחימה.
 איוב (צומת מעון/הנגב): איוב (שם בדוי, הישאם סלימאן) הוא תושב הנגב העובד בחקלאות. בבוקר המתקפה, בעת נסיעה שגרתית לעבודה, הוא ואשתו פאטמה מותקפים על ידי שיירת מחבלי חמאס, ופאטמה נרצחת לנגד עיניו. איוב, שנותר לבדו חסר אונים עם בנו התינוק בן התשעה חודשים, נמלט ומוצא מסתור בארון חשמל במשך כשש שעות. מתוך מקום מחבואו ובתושייה רבה, הוא מצליח להציל קבוצה של חיילי צה"ל ממארב קטלני של מחבלים.

 סקירה 
+מיני-סדרהפרקשודר בתאריך14 באוקטובר 202528 באוקטובר 2025311 באוקטובר 2025415 באוקטובר 2025

 דמויות 
 דמויות ראשיות 
 בת שבע יהלומי (רותם סלע) – תושבת ניר עוז, אשתו של אוהד יהלומי ואמם של איתן, יעל ותמר. נחטפה יחד עם ילדיה אך הצליחה להימלט עם שתי בנותיה, בעלה ובנה נחטפו לעזה, בנה איתן חזר אך בעלה נרצח בשבי.
 אוהד יהלומי (מיקי לאון) – תושב ניר עוז, בעלה של בת שבע ואביהם של איתן, יעל ותמר. עם חדירת המחבלים, הוא יצא להגן על החדר בו שהתה משפחתו, נפצע קשה ונחטף לעזה, שם נרצח בהמשך.
 טלי חדד (שרה וינו-אלעד) – תושבת אופקים, אימו של איתמר. פינתה פצועים רבים במהלך הלחימה באופקים וביניהם גם את בנה.
 רס"ם נופר ועקנין (שם בדוי) (חן אמסלם זגורי) – אשתו של קובי. שוטרת מחוז דרום אשר הגיעה לאבטח את מסיבת הנובה ברעים, ונאלצה להילחם על חייה ולשמור על אזרחים מבוהלים. היא נורתה ברגלה, בגב ובברך והסתתרה במשך כשבע שעות תחת שיח יחד עם ליאת.
 רס"ב ליאת צביאלי (רותם אבוהב) - שוטרת נוספת שהייתה במשמרת בחפ"ק מסיבת הנובה. היא ונופר לא הכירו קודם לכן, אך מכורח הנסיבות של אותו הבוקר הגורל שלהן הפך להיות משותף והן נמלטו והסתתרו יחד תחת אש המחבלים.
 פקד קובי ועקנין (שם בדוי) (ישראל אטיאס) – מסתערב במג"ב ובעלה של נופר. הוא נלחם בעיר אופקים, ולאחר מכן הגיע לזירת מסיבת הנובה וחילץ את אשתו ואת ליאת מתוך התופת תחת אש.
 איוב (שם בדוי) (הישאם סלימאן) – תושב הנגב ערבי אשר נסע לעבודה עם אשתו ובנו התינוק, ונקלע למארב. לאחר שאשתו נרצחה לנגד עיניו, הוא הסתתר עם בנו התינוק מהמחבלים בתוך ארון חשמל במשך כשש שעות. מתוך מקום מחבואו הוא גילה תושייה והציל חיילים ממארב קטלני.

 דמויות משנה 
 יעל יהלומי (ליבי ישראל אטיה) - תושבת ניר עוז, בתם של אוהד ובת שבע יהלומי, אחותם של איתן ותמר שהצליחה להימלט עם אימה ואחותה הקטנה תמר מפני המחבלים אחרי שחטפו אותם.
 איתמר חדד (נבו קטן) – בנה של טלי, לוחם סיירת נח"ל. יוצא מביתו להילחם במחבלים באופקים ונפצע קשה. אימו טלי מפנה אותו יחד עם פצועים נוספים.
 איתן יהלומי (אורי רן גלעד) – בנם הצעיר של בת שבע ואוהד מניר עוז, אשר נחטף לבדו לעזה במהלך מתקפת המחבלים על ביתם. הוא שרד את השבי ושוחרר בהמשך בעסקת חטופים.
  (מורן ארביב גנס) - שוטרת שמאבטחת בנובה, נרצחה בידי המחבלים.
 נור (שם בדוי) (ענת חדיד) – אשתו של איוב, תושבת הנגב. השם נור נבחר עבור דמותה של פאטמה אבו עראר אלטלקאת שנרצחה על ידי מחבלים בצומת מגן
 דוד (שלומי טפיארו) - חברו של קובי ליחידה. מצטרף ללחימה באופקים.
 צוקרברג "צוקי" (אמיר טסלר) - לוחם ביחידה עם קובי, שנוסע יחד איתו לחלץ את נופר וליאת.
 יניב עמר (מאור לוי) - לוחם צעיר ביחידה שעדיין בהכשרה, מצטרף לקובי וחבריו ללחימה לחלץ את נופר וליאת.
 שילר (אופיר מרטין) - לוחם ותיק ומנוסה בימ"ס דרום, שנוסע יחד עם קובי לחלץ את נופר וליאת.

 שחקנים נוספים בסדרה 
 קובי זיסלין - מבלה בנובה.
 תאיר בוחבוט - אחותו של איתמר חדד.
 אורנית אדרי - אחותו של איתמר חדד.
 אדם קנדה - מבלה בנובה.
 כרמל זורע- מבלה בנובה, דיברה עם קובי בלילה כשהמסיבה התרחשה. התברר שנרצחה בסוף כי קובי נסע בכביש 232, ראה גופות מוטלות בכביש, וגם חפצים, ומהם הכנפיים של התחפושת שהיא לבשה במסיבה. בסוף הסדרה רואים את אביה מחפש אחריה במיון של סורוקה.

 הפקה
 פיתוח 
הסדרה נוצרה על ידי הבמאי והתסריטאי ליאור חפץ יחד עם היוצרת השותפה רותי עפרוני. צוות הכתיבה כלל גם את התסריטאים כנרת פלד ועידן הובל. הסדרה הופקה על ידי חברת גרין פרודקשנס, בשיתוף קרן התוכן של ישראל, קרן שוסטרמן, המיזם המשותף "אבי חי", קרן מיימונידיס וקרן גשר לקולנוע רב תרבותי ואליהם חבר המפיק ההוליוודי לורנס בנדר.

הרעיון המקורי לסדרה נולד כחודש לאחר אירועי טבח שבעה באוקטובר, כאשר המפיקות רותי עפרוני ומאיה פישר פנו אל ליאור חפץ. בתחילה חפץ סירב בטענה כי . עם זאת, כשלושה חודשים לאחר מכן, לאחר שקרא למעלה מ-100 עדויות וסיפורים ייחודיים מאותו יום, החליט לקחת על עצמו את הפרויקט כדי להפוך את הפסיביות מול האסון לאקטיביות. חפץ הסביר כי מטרת הסדרה היא .

ההפקה ארכה שנה ועשרה חודשים, והתחקיר החל בינואר 2024. היוצרים אספו מאות ראיונות ועדויות ובחרו מספר סיפורים של שורדים שהסכימו ושיתפו פעולה עם התחקיר והכתיבה. היוצרים ראיינו כל דמות, סיירו באתרים שבהם התרחשו האירועים וכתבו את התסריטים. הצילומים החלו באביב 2025 וארכו כחודשיים. האנשים שעליהם התבססו הסיפורים ביקרו באתרי הצילומים וייעצו ליוצרים במהלך הצילומים והעריכה. הבמאי ליאור חפץ סיפר על המפגש עם האנשים מאחורי הסיפורים המתוארים בסדרה: 

במקור, תוכננה הסדרה לכלול חמישה פרקים, אך בשלב העריכה הגיעו היוצרים למסקנה כי דחיסת הסיפור לארבעה פרקים ארוכים יותר תיצור סדרה אינטנסיבית והדוקה יותר.

 ליהוק 
בסדרה מלוהקת שורת שחקנים מוכרים בישראל, בהם רותם סלע, מיקי לאון, שרה וינו-אלעד, נבו קטן, חן אמסלם, רותם אבוהב, ישראל אטיאס והישאם סלימאן.

הבמאי ליאור חפץ הגדיר את הליהוק כ"לב של הסדרה". תהליך ההכנה של השחקנים כלל מפגשים אישיים וצמודים עם האנשים האמיתיים שאותם הם מגלמים כדי לדייק את הדמויות ככל האפשר. רותם סלע, לדוגמה, ישבה שעות ארוכות עם בת שבע יהלומי, למדה כל ניואנס של האירוע, ובחרה להופיע בסדרה ללא איפור ולצבוע את שיערה כדי להיכנס במלואה לדמות. השחקנית חן אמסלם הרגישה מחויבות אישית עמוקה לגלם את השוטרת נופר, לאחר שגילתה כי דודה, , נרצח במסיבת הנובה, ואף זיהתה אותו בסרטונים שקיבלה כחלק מהתחקיר לתפקיד.

לצד השבחים על הופעת השחקנים, היו מבקרי טלוויזיה שטענו כי מדובר ב"ליהוק על בטוח" שמרגיש כמו "מאש-אפ של סדרות אחרות של קשת".

 צילומים 
כתיבת התסריט החלה בינואר 2024, והצילומים עצמם התקיימו באביב 2025, כאשר המלחמה ברצועת עזה עודנה מתנהלת.

ההפקה שאפה לצלם בלוקיישנים הקרובים ככל הניתן למציאות, תוך שמירה על רגישות כלפי השורדים. בעוד שלא התאפשר לצלם בקיבוץ ניר עוז עצמו, ההפקה איתרה בית בקיבוץ אחר שסיפק תחושה אותנטית. מנגד, עיריית אופקים הזמינה את ההפקה לצלם בעיר, והקרבות שוחזרו ברחובות העיר, מאות מטרים ספורים מהמקום בו התרחשו במציאות. סצנת הקרב של לוחמי מג"ב צולמה על כביש 234, בדיוק במקום שבו עמד רכב הסוואנה המשטרתי במציאות, היכן שעדיין נותרו שברי זכוכיות מהאירוע. חלק מהצילומים התקיימו בצפון הנגב המערבי, במרחק של כחמישה קילומטרים מעזה, כאשר ברקע נשמעו הדי פיצוצים ורקטות של המלחמה המתמשכת.

היוצרים קיבלו החלטה מודעת להימנע מלהציג את הזוועות באופן גרפי מפורש. , הסביר חפץ. במקום זאת, הזוועה הועברה במרומז דרך השתקפויות או דרך מבטם והבעות פניהם של השחקנים. הצלם רם שוויקי הופקד על הצילום, שנעשה מתוך "מבט מוסרי" של שמירה על כבוד החיים והמתים. הפסקול, שהולחן על ידי אריאל בלומנטל וגל לב, תוכנן להיות מינימליסטי ומרומז, תוך שימוש ברגעי שקט, כדי שלא "לספר לצופה מה להרגיש" אלא לאפשר לו לנשום ולהבין את הסיטואציה בעצמו.

 שידור והפצה 
הסדרה "אור ראשון" שודרה לראשונה בישראל בערוץ קשת 12, כאשר פרק הבכורה שלה עלה לאוויר ב-4 באוקטובר 2025. הסדרה זכתה לנתוני צפייה גבוהים בישראל, ופרק הפתיחה שלה הוביל את רצועת הפריים טיים. במקביל לשידורה המקומי, רשמה הסדרה הישג משמעותי כאשר נמכרה על ידי חברת קשת אינטרנשיונל לענקית המדיה הבינלאומית פרמאונט. בעקבות הרכישה, כל ארבעת פרקי הסדרה עלו במקביל ב-7 באוקטובר לשירות הסטרימינג פרמאונט+ ברחבי העולם.

באמצעות פלטפורמת פרמאונט+, הפכה הסדרה לנגישה לכ-79 עד 80 מיליון מנויים ברחבי העולם. יו"ר ומנכ"ל פרמאונט, דייוויד אליסון, שאירח הקרנה חגיגית של הסדרה בלוס אנג'לס, הסביר את הבחירה בפרויקט וציין כי .

בשוק הבינלאומי ובארצות הברית, הופצה הסדרה תחת השם האנגלי "Red Alert" (בתרגום חופשי לעברית: "התרעה אדומה"). אף על פי שהופקה מראש מתוך מטרה להגיע לקהל גלובלי נרחב, הסדרה צולמה בשפת המקור, עברית. המפיק ההוליוודי לורנס בנדר התייחס להחלטה זו וציין: .

 קבלה וביקורות 
הסדרה זכתה להצלחה מסחרית רבה ורשמה נתוני צפייה גבוהים במיוחד בישראל. פרק הבכורה שלה שודר בקשת 12 והוביל את רצועת הפריים טיים עם 20% רייטינג ו-514 אלף צופים, נתון שהיווה כמעט פי שלושה מהתוכנית שהגיעה למקום השני באותו ערב. הסדרה סיימה את עונתה הכוללת ארבעה פרקים עם ממוצע רייטינג של 17.2% ו-434 אלף צופים, והוכתרה כסדרת הדרמה הנצפית ביותר בטלוויזיה הישראלית מאז 2023. ברמה הבינלאומית, המיני-סדרה נמכרה לשירות הסטרימינג האמריקאי פרמאונט+, דרכו הופצה לכ-79 עד 80 מיליון מנויים ברחבי העולם. בנוסף, "אור ראשון" זכתה להכרה ביקורתית בינלאומית ממסדית כאשר הוכרז כי היא מועמדת לפרס הסדרה בשפה זרה בטקס פרסי המבקרים האמריקאי, לצד סדרות בינלאומיות בולטות כגון "משחק הדיונון".

הביקורת כלפי הסדרה בישראל הייתה מקוטבת, ולוותה בפולמוס ציבורי ער בשל רגישות הנושא. מחד, המבקרים שיבחו את רמת ההפקה הגבוהה, את המתח ואת תצוגות המשחק של צוות השחקנים, ובפרט את "תצוגת המשחק הגדולה מהחיים" של שרה וינו-אלעד ושל רותם אבוהב. מבחינה קולנועית, הסדרה תוארה ככזו ש"עובדת לחלוטין כסדרת אקשן", העשויה בקפידה, מותחת ומבוימת ברגישות ובאיפוק. כמו כן, צוינה לחיוב החלטת הבמאי להימנע מהצגת אלימות גרפית מפורשת, ובמקום זאת להעביר את הזוועה דרך מבטם והשתקפויות פניהם של הגיבורים. מאידך, הופנתה כלפי הסדרה ביקורת חריפה מצד מבקרי טלוויזיה, משפחות שכולות וניצולי הטבח, שטענו כי עיתוי השידור, בעוד המלחמה מתנהלת וחטופים עדיין מוחזקים בעזה, הוא "מוקדם מדי" ומהווה חילול ו"מסחור הטראומה". ניצולים מקיבוצי העוטף הגדירו את הצפייה בה כ"פורנוגרפיה של השכול" המפריעה לתהליך העיבוד והאבל. בנוסף, נמתחה ביקורת על ה"הוליוודיזציה" של האירועים הטראגיים, כגון שימוש בקליף האנגרים בסופי פרקים בדומה לסרטי אקשן, אלמנטים שנתפסו על ידי חלק מהמבקרים כצורמים וזרים למציאות הכואבת. מהזווית הפוליטית, ב"טיים אאוט" נכתב כי למרות כוונת היוצרים, הסדרה מתפקדת בפועל כ בשל האופן שבו היא ממחישה את קריסת המערכות והפקרת האזרחים.

בזירה הבינלאומית, הסדרה סוקרה בהרחבה על ידי כלי תקשורת מרכזיים וקיבלה ציון ממוצע של 69 מתוך 100 באתר Metacritic. דניאל פיינברג מה"הוליווד ריפורטר" כתב כי על אף שהסדרה היא "תעמולה ביסודה" ומניפולטיבית מבחינה רגשית, היא "עוצרת נשימה באופן אפקטיבי" ושומרת על מיקוד עלילתי הדוק. מבקר הטלוויזיה של ה"ניו יורק טיימס", ג'יימס פוניווזיק, שיבח את המחשת הפחד האינטימי והנורא של ההורים המסתתרים, אך ציין כי בשל הזמן הקצר שחלף, הסדרה נדמית כמו "טיוטות ראשונות להצגה של יום יחיד ונורא" שחסרות עדיין מורכבות מוסרית ופרספקטיבה רחבה על הסכסוך. ב"וראייטי" הודגש כי הסדרה מתמקדת בגבורת האזרחים ומתעלמת במכוון מההקשר הרחב של המלחמה בעזה, ואף נמנעת מלהזכיר מנהיגים פוליטיים. במקביל להצלחתה, החלטת חברת "פרמאונט" לרכוש ולהפיץ את הסדרה עוררה זעם רב בקרב גורמים אנטי-ישראליים ופרו-פלסטינים ברשתות החברתיות. גורמים אלו כינו את הסדרה "תעמולה ישראלית" ו"פרופגנדת ג'נוסייד", וקראו באופן מאורגן לביטול המנויים לשירות פרמאונט+ ולהחרמת החברה. למרות המתקפות וקריאות החרם, חברת פרמאונט סירבה להיכנע ללחצים ושידרה את הפרויקט כמתוכנן, תוך גינוי של יוזמות החרם על יוצרים ישראלים.

מדרוג
פרקמקורינתוני צפייהמקוראחוזי צפייהמספר צופים1פרק הבכורה4 באוקטובר 202520%514,0002הפרק השני8 באוקטובר 202516.2%444,0003הפרק השלישי11 באוקטובר 202515.4%388,0004הפרק הרביעי15 באוקטובר 202515.2%350,000

 פרסים ומועמדויות 
פרסתאריךקטגוריהעבורתוצאהמקורפרסי איגוד המבקרים האמריקאי4 בינואר 2026סדרת הטלוויזיה הטובה ביותר בשפה זרהפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סדרת טלוויזיה/מיני-סדרה (שפה זרה)אריאל בלומנטל וגל לב

 קישורים חיצוניים 



 Ellise Shafer, Paramount+ to Stream ‘Red Alert’ Series About Hamas Attack on Israel; David Ellison Says Show Highlights ‘Commitment to Storytelling Through Artistic Excellence and Accuracy’, Variety, September 22 2025




 ביאורים 

 הערות שוליים 

קטגוריה:סדרות דרמה ישראליות
קטגוריה:סדרות מתח ישראליות
קטגוריה:קשת: תוכניות וסדרות
קטגוריה:סדרות טלוויזיה ישראליות שעלו לשידור בשנת 2025
קטגוריה:משטרת ישראל במלחמת חרבות ברזל
קטגוריה:הטבח בפסטיבל נובה בתרבות
קטגוריה:מלחמת חרבות ברזל בתרבות